विज्ञान एवं प्रौद्योगिकी मंत्रालय
जलवायु परिवर्तन, हिमनदी की स्थलाकृति और आकृति विज्ञान हिमनदों  के पीछे हटने को नियंत्रित करते हैं
हाल के एक अध्ययन के अनुसार, मलबे के आवरण में परिवर्तन होना किसी ग्लेशियर की सतह में कमी आने, उसके संकुचित होने, पीछे हटने और उसके द्रव्यमान संतुलन में महत्वपूर्ण भूमिका निभाता है। इसलिए, भविष्य के अध्ययनों में अब तक देखे गए ग्लेशियर परिवर्तनों और प्रतिक्रियाओं की पूरी समझ के लिए इन कारकों को ध्यान में रखने की आवश्यकता है।
हिमालय क्षेत्र में हिमनद निर्माण  के महत्व के बावजूद ऐसे हिमनदों की गतिकी  और ऐसी गतिकी को प्रभावित करने वाले कारकों के बारे में बहुत ही कम जानकारी है। हिमालय क्षेत्र के ग्लेशियरों के हाल के अध्ययनों से इस पर्वत श्रृंखला के विभिन्न क्षेत्रों में उनके पीछे हटने की दर और द्रव्यमान संतुलन में व्यापक परिवर्तनशीलता का संकेत मिलता है, जो मुख्य रूप से उस क्षेत्र की स्थलाकृति  और जलवायु से जुड़ा हुआ है। हालांकि, हिमालयी ग्लेशियरों के ग्लेशियरों की परिवर्तनीय वापसी दर और उस क्षेत्र के अपर्याप्त सहायक डेटा  ने जलवायु परिवर्तन प्रभाव के एक सुसंगत चित्रण को विकसित करना चुनौतीपूर्ण बना दिया है।
हिमालय के ग्लेशियरों की महत्वपूर्ण विशेषताओं में से एक यह है कि ये हिमनद  मुख्य रूप से मलबे से ढके हुए हैं और पिछले लघु हिमयुग  की समाप्ति के बाद से ही से घट रहे हैं। हिमनदों की सतह पर अधिहिमनदीय  मलबे का सामान्यतः सूर्य के प्रकाश, वायु अथवा वर्षा  के कारण बर्फ के द्रव्यमान में आई कमी की दर पर महत्वपूर्ण नियंत्रण पाया जाता है। यह देखा गया है कि अधिहिमनदीय  की मोटाई किसी भी ग्लेशियर की प्रतिक्रिया को जलवायु के प्रति प्रतिक्रिया में महत्वपूर्ण रूप से बदल देती है ।
भारत सरकार के विज्ञान और प्रौद्योगिकी विभाग  के एक स्वायत्त संस्थान वाडिया हिमालय भूविज्ञान संस्थान , देहरादून, उत्तराखंड के वैज्ञानिकों की एक टीम ने मात्रात्मक रूप से ग्रीष्म ऋतु में हिम  द्रव्यमान में कमी  पर मलबे के आवरण के प्रभाव और ग्लेशियरों के टर्मिनस रिसेसन का मूल्यांकन किया ।
डॉ. मनीष मेहता और उनकी टीम ने अलग-अलग विशेषताओं वाले दो हिमनदों  - लद्दाख के लेह जिले में सुरु नदी में पेनसिलुंगपा ग्लेशियर  और जांस्कर पर्वत श्रृंखला की डोडा नदी घाटियों में डुरुंग-द्रुंग ग्लेशियर  का 1971 से 2019 के बीच की अवधि में ग्लेशियर के उतार-चढ़ाव का तुलनात्मक अध्ययन किया। जहां एक ओर एक मोटा मलबा आवरण पीजी की विशेषता है, वहीं डीडीजी के पास एकत्र मलबे पर एक पतला आवरण है। साथ ही उनके तुलनात्मक विश्लेषण ने उन्हें बड़े पैमाने पर संतुलन प्रक्रिया पर विभिन्न कारकों के प्रभाव का पता लगाने में मदद की है।
उन्होंने पाया कि हिमनद  के पीछे हटने की दर जलवायु परिवर्तन और ग्लेशियर की स्थलाकृतिक सेटिंग और आकारिकी द्वारा नियंत्रित होती है। शोध पत्रिका  सस्टेनेबिलिटी में प्रकाशित उनका तुलनात्मक अध्ययन मुखाग्र ज्यामिति , ग्लेशियर के आकार, ऊंचाई की सीमा, ढलान, पक्ष एवं मलबे के आवरण के साथ-साथ विषम जलवायु में जलवायु के अलावा हिमनदों की गतिकी और हिमनदों के अध्ययन में इन्हें शामिल करने की आवश्यकता को रेखांकित करने के साथ ही सुप्रा और प्रोग्लेशियल झीलों की उपस्थिति जैसे कारकों के संभावित प्रभाव की भी पुष्टि करता है ।
प्रकाशन लिंक: https://www.mdpi.com/2071-1050/15/5/4267/pdf
आकृति : 2015 और 2019 में ग्लेशियर के मुखाग्र  को प्रदर्शित करने वाले क्षेत्रीय चित्र क्रमशः पीजी  और डीडीजी  चित्रों पर लगाए गए पर लाल घेरे  ग्लेशियरों द्वारा खाली किए गए क्षेत्र को इंगित कर रहे हैं वहीं लाल तीर  और  में) संदर्भ बिंदु दिखा रहे हैं।  चेन टेप सर्वेक्षण की मदद से मुखाग्र वापसी  को मापने के लिए उपयोग किए जाने वाले संदर्भ बिंदुओं का निकटवर्ती  दृश्य ।